92/245/ETY: Komission päätös, tehty 14 päivänä huhtikuuta 1982, eläinten terveyttä koskevista vaatimuksista ja eläinlääkärintodistuksista lihavalmisteiden tuonnissa Tunisiasta sekä neuvoston päätöksen 79/542/ETY ja komission päätöksen 91/449/ETY muuttamisesta



Virallinen lehti nro L 124 , 09/05/1992 s. 0042 - 0042

Suomenk. erityispainos Alue 3 Nide 42 s. 0033

Ruotsink. erityispainos Alue 3 Nide 42 s. 0033



KOMISSION PÄÄTÖS, tehty 14 päivänä huhtikuuta 1982, eläinten terveyttä koskevista vaatimuksista ja eläinlääkärintodistuksista lihavalmisteiden tuonnissa Tunisiasta sekä neuvoston päätöksen 79/542/ETY ja komission päätöksen 91/449/ETY muuttamisesta (92/245/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon terveyteen ja eläinten terveyteen liittyvistä ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna asetuksella (ETY) N:o 3763/91(2), ja erityisesti sen 21 a ja 22 artiklan, sekä katsoo, että neuvoston päätöksessä 79/542/ETY(3), sellaisena kuin se on viimeksi muutettuna komission päätöksellä 92/162/ETY(4), laaditaan luettelo kolmansista maista, joista lähtöisin olevien nautaeläinten, sikojen, hevoseläinten, tuoreen lihan ja lihavalmisteiden tuonnin jäsenvaltiot sallivat; tätä luetteloa täydennettiin komission päätöksellä 91/361/ETY(5), lisäämällä mukaan Tunisia, siltä osin kuin se koskee lupaa saada tuoda ilmatiiviissä astioissa käsiteltyjä, Fo-arvon vähintään kolme saavuttaneita lihavalmisteita, komission päätöksessä 91/449/ETY(6) sellaisena kuin se on viimeksi muutettuna päätöksellä 92/244/ETY(7), vahvistetaan kolmansista maista lähtöisin olevien lihavalmisteiden tuonnissa vaadittavien terveystodistusten mallit, yhteisön eläinlääkärien tarkastuskäynnin mukaan, huolimatta maan eläinten terveystilanteesta, Tunisiassa on rakenteeltaan riittävän hyvä ja hyvin järjestetty eläinlääkintätoimi; yhteisöön vietävien lämpökäsiteltyjen lihavalmisteiden tuotantoa valvoo eläinlääkintäosaston hyväksymä virkaeläinlääkäri, eläinten terveyttä koskevat vaatimukset ja eläinlääkärintodistukset olisi mukautettava kyseisen kolmannen maan eläinten terveystilanteeseen, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Jäsenvaltioiden on sallittava Tunisiasta lähtöisin olevien lihavalmisteiden tuonti, jos niille on tehty: - joko käsittely ilmatiiviissä astiassa, kunnes ne ovat saavuttaneet Fo-vähimmäisarvon kolme - tai lämpökäsittely, jossa sisälämpötila on vähintään 80 celsiusastetta. 2. Jäsenvaltiot voivat sallia ainoastaan 1 kohdassa tarkoitettujen Tunisiasta lähtöisin olevien lihavalmisteiden tuonnin. 2 artikla 1. Muutetaan päätös 79/542/ETY seuraavasti: a) lisätään liitteen sarakkeeseen "Erityisiä huomioita" Tunisialle varatulle riville, joka koskee lihavalmisteita, luku "(4)" luvun "(3)" jälkeen, b) lisätään maiden luettelon loppuun, kohtaan "Erityisiä huomautuksia", viimeinen virke seuraavasti: "(4) Edellä olevassa luettelossa mainittujen rajoitusten estämättä sallitaan vähintään 80 celsiusasteen sisälämpötilan saavuttaneet kypsennetyt lihavalmisteet." 2. Lisätään päätöksen 91/449/ETY liitteen C toisen osan luetteloon maista, jotka saavat käyttää terveystodistusmallia, "Tunisia". 3 artikla Tämä päätös on osoitettu kaikille jäsenvaltioille. Tehty Brysselissä 14 päivänä huhtikuuta 1992. Komission puolesta Ray MAC SHARRY Komission jäsen (1) EYVL N:o L 302, 31.12.1972, s. 28 (2) EYVL N:o L 356, 24.12.1991, s. 1 (3) EYVL N:o L 146, 14.6.1979, s. 15 (4) EYVL N:o L 71, 18.3.1992, s. 30 (5) EYVL N:o L 195, 18.7.1991, s. 43 (6) EYVL N:o L 240, 29.8.1991, s. 28 (7) EYVL N:o L 124, 9.5.1992, s. 40